open-index/open-wikipedia-markdown huggingface dataset:
Abu Bakras al Bagdadis

**Abu Bakras al Bagdadis** (;  1971 m. liepos 1 d. Samara, Irakas – 2019 m. spalio 26 d.) – teroristinės organizacijos „Islamo valstybė“, veikiančios Irake ir Sirijoje, vadas, pasekėjų laikomas kalifu.

## Biografija
Abu Bakras al Bagdadis (tikras vardas Ibrahimas Avadas al Badris) gimė neišsiskiriančioje sunitų šeimoje 1971 m. liepos 1 d. Samaroje, Irake. Pasakojama, kad jis buvo intravertiškas ir kuklus. Jo šeimos nariai tarnavo basistų organizacijoje ir Irako armijoje, bet tai buvo įprasta valdant S. Huseinui. Jaunystėje jis įstojo į Musulmonų broliją ir įgijo magistro laipsnį Islamo studijų universitete Bagdade. 2000 m. Al Bagdadis pasitraukė iš Musulmonų brolijos ir per 2000–2002 m. persiėmė salafitų-džihadistų pasaulėžiūra. Jis studijavo doktorantūroje ir priklausė salafitų „Sunų ir bendruomenių pasekėjų“ draugijai. 2003 m. prasidėjus JAV invazijai į Iraką tarp irakiečių pakilo antivakarietiškos, islamo ekstremistinės, prieš JAV nukreiptos nuotaikos. 2004 m. vasarį jis buvo suimtas Faludžoje JAV pajėgų įtarus pasipriešinimu. Al Bagdadis buvo perkeltas į Bukos stovyklą Irako pietuose, kur buvo sulaikyti daugiau nei 20000 antiamerikietiškų maištininkų. Manoma, kad ten Al Bagdadis dar labiau radikalizavosi, surado ryšių tarp daugelio įtakingų sulaikytų būsimų teroristų. 2004 m. gruodį jis buvo paleistas ir beveik iškart po to tapo Islamo valstybės (IV) nariu, greitai kilo jos ranguose, buvo atsakingas už ryšių palaikymą su provincijų kuopelių vadais.

2010 m. balandį žuvo tuometiniai IV vadeivos. Devynių IV narių taryba naujuoju vadu, emyru, išrinko Al Bagdadį. Tam greičiausiai reikšmės turėjo tikėjimas, kad Al Bagdadis esą buvo kilęs iš kuraišitų genties, tad tinkamas tapti kalifu. Tuo metu IV buvo patyrusi didelį smukimą ir Al Bagdadžiui buvo pavesta atgaivinti organizaciją, ką jis sėkmingai padarė. IV pasinaudojo plėsti savo įtakai Sirijos pilietiniu karu ir JAV koalicijos pasitraukimu iš Irako 2011 metais. Islamo valstybė užvaldė nemažas teritorijas Sirijoje ir šiaurės vakarų Irake. 2014 m. Al Bagdadis Mosule viešai paskelbė apie kalifato įkūrimą ir pasiskelbė kalifu. Jis pareikalavo IV prijaučiančių musulmonų visame pasaulyje prisiekti jam. 2015 m. viduryje IV galia buvo pasiekusi viršūnę, tačiau po to ji patyrė daugelį pralaimėjimų nuo Irako, JAV ir sąjungininkų, kurdų sukilėlių, Sirijos provyriausybinių ir kitų Sirijos sukilėlių pajėgų. 2018 m. IV prarado visas valdytas teritorijas, sklido gandai, kad Al Bagdadis žuvęs, nes jis viešumoje nesirodė nuo 2014 m. kalifato paskelbimo. 2019 m. balandį, po penkerių metu pertraukos buvo paviešintas vaizdo įrašas su Al Bagdadžiu; už pagalbą jį sugaunant JAV vyriausybė pažadėjo 25 mln. JAV dolerių atlygį. Al Bagdadis žuvo 2019 m. spalio 27 d. JAV kariuomenės reido jam sugauti metu Sirijoje, prie Barišos miestelio Idlibo provincijoje. Pranešta, kad jis susisprodino aktyvavęs savižudžio liemenę kartu su dviem savo vaikais, jo palaikų likučiai buvo išbarstyti jūroje.

## Šaltiniai
* Ahmed S. Hashim. *The Caliphate at War*, 2018.
Josip Tadić

**Josipas Tadičius** () (g. 1987 m. rugpjūčio 22 d.) – Kroatijos futbolininkas, krašto puolėjas. 

Lietuvoje atstovavo „Sūduvos“ ir „Žalgirio“ klubams.

## Karjera
Profesionalo karjerą pradėjo gimtojoje Kroatijoje. Vėliau žaidė Vokietijoje, Prancūzijoje, Kipre, Lenkijoje, Turkijoje.
### FK Sūduva
2017 m. pasirašė sutartį su FK Sūduva. 2017 pasižymėjo šešiais įvarčiais per devynerias rungtynes.

2018 m. už marijampoliečius sužaidė 14 rungtynių ir pasižymėjo šešiais įvarčiais.

Tačiau 2018 m. birželio mėnesį buvo pavogtas kroato automobilis ir jis paliko klubą, neva, pasijuto nesaugus.

### Kitchee SC
Po to persikėlė į Honkongą ir atstovavo Kitchee SC nuo 2018 m. vasaros.
### FK Sūduva
2019 m. birželį pranešta, kad žaidėjas sugrįžta į FK Sūduva. 2020 m. rugsėjo 27 d. žaidėjas rungtynėse prieš FK Riteriai pasižymėjo „pokeriu“ (keturiais pelnytais įvarčiais). šios rungtynės baigėsi marijampoliečių pergale 7:1. Po šių rungtynių Josipas rezultatyviausių snaiperių sąraše pasivijo Hugo Videmont. Abu savo sąskaitoje turėjo po 10 tikslių smūgių.
### FK Žalgiris
2021 m. tapo FK Žalgiris nariu.

2021 m. birželio 15 d. LFF taurės aštuntfinalio rungtynėse prieš Alytaus „Dainavą“ pasižymėjo pelnydamas du įvarčius ir padėjo Vilniaus „Žalgiriui“ nugalėti varžovus rezultatu 3:0.

2021 m. rugpjūčio 9 d. A lygos rungtynėse prieš Gargždų „Bangą“ pelnė pirmą rungtynių įvartį. Šios rungtynės buvo išskirtinės tuo, kad vyr. treneris Vladimiras Čeburinas startinėje sudėtyje nerado vietos lietuviams. Rungtynes pradėjo vien legionieriai. O galutinis rungtynių rezultatas 3:0 žalgiriečių naudai.

2021 m. spalio 27 d. rungtynėse prieš FK Sūduva pelnė įvartį ir svariai prisidėjo prie pergalės rezultatu 3:2. Žalgiriečiai turnyrinėje lentelėje pakilo į pirmą vietą ir aplenkė marijampoliečius.

2022 m. gruodžio mėn. tapo aišku, kad nebeatstovaus FK Žalgiris.

### Grįžimas į Kroatiją
2023 m. sausio mėn. tapo žinoma, kad atstovaus Zagrebo „Jarun“.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
; su Dinamo Zagreb
:**3× čempionas**: 2006–2007, 2007–2008 ir 2008–2009 m.

; su FK Sūduva
* **[[A lyga]]** 
: čempionas: 2017 ir 2019 m.;
: vicečmpionas: 2020 m.
* **[[LFF taurė]]s laimėtojas**: 2019 m.

; su FK Žalgiris
* **[[A lyga|A lygos]] čempionas: [[2021 m. A lyga|2021]], [[2022 m. A lyga|2022]] m.
* **LFF taurės laimėtojas''': 2021, 2022 m.

## Išnašos

## Nuorodos
* alyga.lt svetainė 
* Soccerway
* worldfootball.net 
* 90minut.pl 
* Transfermarkt 
* Globalsportsarchive
* lietuvosfutbolas.lt
Listen Without Prejudice, Vol. 1

**„Listen Without Prejudice, Vol. 1“** – antrasis britų atlikėjo George Michael solinis studijinis albumas. Jis išleistas 1990 m. rugsėjo 3 d. Tai – paskutinis Džordžo albumas, išleistas „Columbia Records“ įrašų kompanijos, kuriame buvo vien tik nauji kūriniai, iki 2004 m. išleisto „Patience“. Nuvylę albumo pardavimai privedė Džordžą prie nesutarimų su „Sony Music“, kuriems metė kaltinimus per mažai padėjus platinti albumą.

2017 m. spalio 20 d. išleista nauja albumo versija, pavadinta „Listen Without Prejudice / MTV Unplugged“. Ji sudaryta iš dviejų CD diskų – pirmajame patalpintas pats albumas, o antrajame – atlikėjo „MTV Unplugged“ koncerto įrašas.

## Dainų sąrašas
Visas dainas parašė ir prodiusavo George Michael, išskyrus, kur išskirta.

## Kūrybinė gupė
* George Michael – vokalas, klavišiniai , akustinė gitara , bosiniai klavišiniai , bosinė gitara , elektronikos programavimas, perkusija, pritariamasis vokalas, pučiamųjų instrumentų aranžuotės, prodiusavimas
* Chris Porter – garso suvedimo inžinerija
* Danny Cummings – būgnai, perkusija
* Tony Patler – klavišiniai
* Ian Thomas – būgnai, perkusija
* Deon Estus – bosinė gitara, pritariamasis vokalas
* Phil Palmer – akustinė gitara, elektrinė gitara
* Chris Cameron – klavišiniai, pianinas, pučiamųjų instrumentų aranžuotės, styginių instrumentų aranžuotės
* Emily Burridge – violončelė
* Andy Hamilton – saksofonas
* Alfia Nakipbekova – violončelė
* Pete Gleadall – elektronika, elektronikos programavimas
* Shirley Lewis – pritariamasis vokalas
* Bradford Branson – fotografijos

## Išnašos
Notrynė (ežeras)

**Notrynė** – ežeras Lietuvoje, Ignalinos rajone, 8 km į pietvakarius nuo Dūkšto. Ežero ilgis iš pietvakarių į šiaurės rytus – 0,79 km, plotis – iki 0,18 km. Altitudė 147 m. Pietinis ir šiaurinis krantai aukštoki, kiti – žemi, apaugę medžiais ir krūmais. Pakrantėse plyti pievos ir dirbami laukai. Iš pietvakarių į šiaurės rytus ežerą prateka Svetyčios intakas Notrynės upelis (Dysnų ežero baseinas). Į šiaurės rytus įsikūręs Dirvonų viensėdis.

## Šaltiniai
Paceikinės ežeras

**Paceikinės ežeras** – ežeras Lietuvoje, Ignalinos rajone, 1 km į šiaurės rytus nuo Ceikinių, Burkoliškių miške. Ežero ilgis iš vakarų į rytus – 0,77 km, plotis – iki 0,23 km. Altitudė 161,7 m. Vakarinės ežero pusės krantai aukšti, rytinės – žemi ir pelkėti. Krantai ištisai apaugę medžiais. Rytuose išteka Kančioginos intakas K-5 upelis (Dysnos upės baseinas). Vakarinėje pakrantėje yra paplūdimys.

## Šaltiniai
Pagūrys

**Pagūrys** – ežeras Lietuvoje, Ignalinos rajone, 6,5 km į pietryčius nuo Ignalinos. Ežero ilgis iš pietvakarių į šiaurės rytus – 0,18 km, plotis – iki 0,11 km. Altitudė 242,8 m. Krantai neaukšti, tik rytinis krantas aukštas. Ežerą supa Kūjiškės miškas, vakarinėje ir pietinėje pakrantėse vietomis yra pievų ploteliai. Ežeras nenutekantis, priklauso Rudinės upės baseinui (Žeimenos upės baseinas). Šalia įsikūrę Pakryžės ir Vėlionių kaimai. Vakarine pakrante eina kelias .

## Šaltiniai
Adomas Chreptavičius

**Adomas Chreptavičius** (, ; 1768 m. kovo 19 d. – 1844 m. gruodžio 25 d.) – 1794 m. sukilimo dalyvis, filantropas, Vilniaus mokyklų vizitatorius.

## Biografija
Adomas Chreptavičius gimė 1768 m. kovo 19 d. Ščorsų kaime, tėvų dvare, Naugarduko apskrityje, Joachimo Liutauro Chreptavičiaus ir Konstancijos Pržesdzepskos šeimoje. Chreptavičiai buvo sena, žinoma didikų – magnatų giminė.

Adomas Chreptavičius baigė Vilniaus univeristetą. Po mokslų baigimo Chreptavičius kažkiek laiko keliavo po Europą. Aplankė Vokietiją, Angliją, Daniją.

1790 m. jis buvo išrinktas deputatu nuo Naugarduko apskrities į Abiejų Tautų Respublikos Seimą. 1794 m. sukilimo metu tapo generolo Stanislovo Mokronovskio adjunktu.

Po Trečiojo Abiejų Tautų Respublikos padalijimo tapo Vilniaus mokyklų vizitatoriumi.

Nuo 1834 m. vadovavo Vilniaus labdaros draugijai.

Adomas Chreptovičius kaip menų globėjas ir filantropas buvo publikavęs kažkiek straipsnių, parašytų istorine tematika. Tėvo dvare Ščorsuose sukaupė nemažą biblioteką ir leido net ir retomis knygomis kitiems naudotis. 1841 m. jo bibliotekos vedėjo pareigas pradėjo eiti poetas Jonas Čečiotas.

Adomas Chreptovičius tėviškėje ir Negnevičiuose įkūrė dvejas naujas mokyklas. Panaikino fizines bausmes valstiečiams, sumažino jiems mokesčius.

Mirė 1844 m. gruodžio 25 d. Višneucų kaime, Smurgainių valsčiuje.

## Šeima

Adomas Chreptovičius vedė našlę grafienę Marianą Granovskaitę – Zamoiską (1774–1846). Vaikų nesusilaukė. Jų santuoka iširo ir Marijana ištekėjo už grafo Aleksandro Zamoiskio (1170–1800). Mirus Zamoiskiui, ji tapo kunigaikščio Kazimiero Liubomirskio žmona.

## Literatūra
* Janusz Iwaszkiewicz: Chreptowicz, Adam. W: Polski Słownik Biograficzny. T. 3. Warszawa – Kraków – Łódź – Poznań – Wilno – Zakopane: Polska Akademia Umiejętności, 1937, s. 440.
* Marek Minakowski: Adam Litawor-Chreptowicz h. Odrowąż w Wielkiej genealogii Marka Minakowskiego. 2014.
Journey through the Secret Life of Plants

**„Journey through the Secret Life of Plants“** – amerikiečių atlikėjo Stevie Wonder garso takelio albumas, išleistas 1979 m. spalio 30 d. Garso takelis buvo skirtas filmui „The Secret Life of Plants“, kurį režisavo Walon Green. Filmas buvo paremtas Peter Tompkins ir Christopher Bird knyga, tokiu pačiu pavadinimu. 

## Dainų sąrašas
Visus įrašus kūrė Stevie Wonder, išskyrus kur pažymėta.

**Pirmoji pusė**

# „Earth's Creation“ – 4:06 (instrumentinis)
# „The First Garden“ – 2:32 (instrumentinis)
# „Voyage to India“ – 6:29 (instrumentinis)
# „Same Old Story“ – 3:44
# „Venus' Flytrap and the Bug“ – 2:25
# „Ai No, Sono“ – 2:06

**Antroji pusė**

# „Seasons“ – 2:53 (instrumentinis)
# „Power Flower“ – 5:29
#* *Tekstai – Michael Sembello.*
# „Send One Your Love (muzika)“ – 3:05 (instrumentinis)
# „Race Babbling" – 8:51

**Trečioji pusė**

# „Send One Your Love“ – 4:01
# „Outside My Window“ – 5:29
# „Black Orchid“ – 3:47
#* *Tekstai – Yvonne Wright.*
# „Ecclesiastes“ – 3:42 (instrumentinis)
# „Kesse Ye Lolo De Ye“ – 3:03
# „Come Back as a Flower“ – 4:59
#* *Pagrindiniai vokalai ir tekstai – Syreeta Wright.*

**Ketvirtoji pusė**

# „A Seed's a Star/Tree Medley“ – 5:53
#* *Tekstai – Stevie Wonder ir Stephanie Andrews.*
# „The Secret Life of Plants“ – 4:16
# „Tree“ – 6:01 (instrumentinis)
# „Finale“ – 6:50 (instrumentinis)
Palaukinis

**Palaukinis** – ežeras Lietuvoje, Ignalinos rajone, Ignalinos miesto vakariniame pakraštyje. Ežero ilgis iš šiaurės rytų į pietvakarius – 1 km, plotis – iki 0,39 km. Altitudė 150,8 m. Krantai daugiausia žemi, vietomis pelkėti, tik pietrytinis krantas aukštas. Rytinė pakrantė apaugusi mišku. Iš šiaurės rytų (jungiasi 16 m pločio protaka su Paplovinio ežeru) į pietvakarius ežerą prateka Dringio ežero intakas Palaukinis (Žeimenos upės baseinas).

Vakarinėje ir pietinėje pakrantėse įsikūrusi Strigailiškio gyvenvietė. Veikia 3 kaimo turizmo sodybos, Ignalinos sporto ir pramogų centras.

2014 m. atlikti ežero vakarinės dalies išvalymo ir pakrančių gamtosauginio sutvarkymo darbai.

## Šaltiniai
Paledinis

**Paledinis** arba **Pelėdinis** – ežeras Lietuvoje, Ignalinos rajone, 1,5 km į šiaurę nuo Ignalinos, Jonalaukio miške. Ežero ilgis iš pietvakarių į šiaurės rytus – 0,23 km, plotis – iki 0,1 km. Altitudė 155,7 m. Krantai neaukšti, sausi, ištisai apaugę medžiais. Ežeras nenutekantis, priklauso Dringio ežero intako Palaukinio baseinui. Rytine pakrante eina kelias  ir geležinkelis Vilnius-Daugpilis.

## Šaltiniai
F1 2019

**F1 2019** – „Codemasters“ žaidimas, paremtas Formulės 1 lenktynėmis (2019 m. sezonu). Tai yra vienuolikta šio žanro „Codemasters“ dalis. Pirmą kartą žaidimas išleistas dar neįpusėjus tikram Formulės 1 sezonui – 2019 m. birželio 28 d. 

Codemasters teigimu, ši versija buvo kuriama beveik dvejus metus ir bus „vienas ambicingiausių kūrinių Formulės 1 žaidimų istorijoje“.

## Galimybės žaidime
Vienoje iš žaidimo versijų *Legends Edition* bus galimybė dalyvauti Formulės 1 čempionų Alain Prost ir Ayrton Senna dvikovose trasose.

Daugelio žaidėjų režime žaidėjai turės galimybę pakeisti savo automobilių išdažymą (įskaitant ir netikrų rėmėjų logotipus). 

Pirmą kartą šio žaidimo istorijoje karjeros režime žaidėjas pradės savo karjerą žemesniame Formulės 2 čempionate ir kils karjeros laiptais iki Formulės 1.

Pirmą kartą šio žaidimo serijoje pilotai sezono eigoje ar jam pasibaigus galės keisti komandas.

## Šaltiniai

## Nuorodos
* Oficiali svetainė
Andoros II divizionas

**Andoros II divizionas** () – Andoros futbolo 2-osios pakopos pirmenybės. Geriausia sezono komanda patenka į Andoros I divizioną, žemesnių lygų nėra. Lygoje varžosi ir kai kurių I diviziono klubų dublerių komandos, todėl jeigu jos laimi II divizione, į I pakilti dubleriai negali. Tai žemiausia Andoros futbolo pakopa.

Pagal rėmėjus lyga vadinosi *Lliga Biosphere*, nuo 2018 m. *Lliga UNIDA*.

## Istorija

Lyga įkurta 1999 m.

## Nugalėtojai

2000–2025 m. lygą yra laimėjusios 17 komandų, tarp kurių sėkmingiausios – Penya Encarnada Andorra, FC Encamp ir FC Ordino, nugalėjusios po 3 kartus.

|-
| Penya Encarnada Andorra || 3 || 2015, 2020, 2022
|-
| FC Encamp || 3 || 2006, 2009, 2012
|-
| FC Ordino || 3 || 2013, 2018, 2021
|-
| Atletic Escaldes || 2 || 2004, 2019
|-
| Benfica Andorra || 2 || 2007, 2010
|-
| UE Engordany || 2 || 2003, 2014
|-
| FC Lusitanos B || 1 || 2011
|-
| FS La Massana || 1 || 2024
|-
| Rangers Andorra || 1 || 2001
|-
| FC Santa Coloma B || 1 || 2005
|-
| Jenlai Escaldes || 1 || 2016
|-
| Lusitanos Andorra || 1 || 2000
|-
| Racing Andorra || 1 || 2002
|-
| UE Santa Coloma || 1 || 2008
|-
| Inter Escaldes || 1 || 2017
|-
| FC Pas de la Casa || 1 || 2023
|-
| CE Carroi || 1 || 2025
|}

## Prizininkai

|-
|  || FC Lusitanos || Deportivo La Massana || FC Santa Coloma B
|-
|  || FC Rànger's || FC Lusitanos B || FC Santa Coloma B  
|-
|  || Racing Andorra || Cerni Extremenya || FC Santa Coloma B  
|-
|  || UE Engordany || Casa Estrella del Benfica || Atlètic Club d'Escaldes
|-
|  || Atlètic Club d'Escaldes || Casa Estrella del Benfica || Deportivo La Massana
|-
|  || FC Santa Coloma B || UE Extremenya || UE Engordany
|-
|  || FC Encamp || UE Engordany || Casa Estrella del Benfica
|-
|  || Casa Estrella del Benfica || FC Santa Coloma B || UE Engordany
|-
|  || UE Santa Coloma || UE Extremenya || FC Encamp
|-
|  || FC Encamp || Atlètic Club d'Escaldes || FC Lusitanos B
|-
|  || Casa Estrella del Benfica || FC Lusitanos B || UE Extremenya
|-
|  || FC Lusitanos B || FC Rànger's || UE Engordany
|-
|  || FC Encamp || UE Extremenya || FC Lusitanos B
|-
|  || FC Ordino || FC Lusitanos B || FC Santa Coloma B
|-
|  || UE Engordany || CE Jenlai || FC Rànger's 
|-
|  || Penya Encarnada d'Andorra || Atlètic Club d'Escaldes || FC Rànger's 
|-
|  || CE Jenlai || CE Carroi || Atlètic Club d'Escaldes
|-
|  || Inter Club d'Escaldes || Penya Encarnada d'Andorra || CF Atlètic Amèrica
|-
|  || FC Ordino || Atlètic Club d'Escaldes || CE Carroi
|-
|  || Atlètic Club d'Escaldes || CE Carroi || FS La Massana
|-
|  || Penya Encarnada Andorra || FS La Massana || FC Encamp
|-
|  || FC Ordino || FS La Massana || FC Encamp
|-
|  || Penya Encarnada Andorra || FS La Massana || UE Extremenya
|-
|  || FC Pas de la Casa || CF Atlètic Amèrica || CF Esperança d'Andorra
|-
|  || FS La Massana || Rangers Andorra || UE Santa Coloma B
|-
|  || Carroi Andorra || CF Atlètic Amèrica || City Escaldes
|}

## Šaltiniai

## Nuorodos
* Segona Divisió (Sofascore.com)
* Lliga Unida (Globalsportsarchive.com)
Piliečių mokslas

**Piliečių mokslas** () – moksliniai tyrimai, kuriuos visiškai arba iš dalies atlieka mėgėjai (neprofesionalūs mokslininkai).
Mėgėjai vykdo daug darbo reikalaujančias užduotis (Zooniverse), skiria kompiuterio resursus apskaičiavimams (SETI@home), stebi (gamtininkai ar astronomai). 

Piliečių mokslo iniciatyvos yra mokslo pažangai naudingos. Jos taip pat gerina visuomenės supratimą apie mokslą. Piliečių mokslininkų indėlis ne kartą lėmė reikšmingus mokslinius atradimus, tokius kaip naujo galaktikos tipo („Pea galaxy“) atradimas, ŽIV baltymo struktūros atkūrimas ir kitus. 

Kai kurie piliečių mokslo projektai (pavyzdžiui, Audubon draugijos JAV organizuojamas kasmetinis Kalėdinis paukščių skaičiavimas ()), tęsiasi jau daugiau nei 100 metų.

Mėgėjų stebėjimuose pasitaikančios klaidos, netikslumai panašūs į tuos, kurie randami ir profesionalių mokslininkų darbo rezultatuose. Jiems aptikti ir pašalinti tinka tie patys statistiniai ar kiti metodai. Mėgėjų pagalba galima surinkti duomenų imtis, kurias labai sunku ar išvis neįmanoma gauti kitais būdais.

## Šaltiniai
Belenvilio herbynas

**Belenvilio herbynas** () – viduramžiais sudarytas universalaus tipo herbynas. Žinomas nuo XIV amžiaus. Šio herbyno kitas pavadinimas .

Belenvilio herbynas datuotas 1364–1386 metais. 

## Istorija
XIV amžiuje, esant aktyviai Europos herbų kodifikacijai, tokiose šalyse kaip Prancūzija, daugiausia Šiaurinėje jos dalyje, Anglija, būsimos Belgijos teritorija, vokiečių žemėse buvo sudaryti tokie žinomi herbynai, kaip Gelreso (), Ciuricho (),  tarp jų ir Belenvilio. 

Šie herbynai – aukšto profesionalaus lygmens dokumentai, taip pat jie traktuojami ne tik kaip heraldikos šedevrai, bet ir kaip savotiški dailės kūriniai. 

Belenvilio herbynas buvo kuriamas apie dešimtmetį nežinomo heroldo ar keleto jų. Yra nuomonių, jog Belenvilio herbyno autorius – Claes Heinen. 

Herbynas liko nebaigtas. 

## Herbyno struktūra
Šį herbyną sudaro ant 75 pergamento lapų nutapyti herbai. Pagal knygos dydį, herbynas nedidelis (240 x 155 mm). Jis susideda iš dviejų dalių. Herbyne pavaizduoti 1738 Europos kilmingųjų šeimų herbai. 478 herbuose pavaizduotas šalmas.

Herbynas apėmė herbus iš 17 tuometinių Europos valstybių. 

Pirmą herbyno dalį sudaro bendrieji Europos kilmingų giminių () herbai (t. y. iš viso 1333 herbai), suskirstyti pagal provincijas (), atsižvelgiant į XIV a. heraldikos tradicijas.

Tai klasikinis herbyno variantas, nežiūrint to, jog šiame herbyne vyravo Nyderlandų ir Reino Vokietijos žemių herbai. 

Antroji šio herbyno dalis susideda iš 405 herbų. Ji skirta herbams, kuriuos turėjo įvairūs kilmingieji, neretai susiję su XIV amžiaus kariniais žygiais. 

## Galerija

Armorial Bellenville folio 40.png|lapas 49
Armorial Bellenville folio 50.png|lapas 50
Armorial Bellenville folio 60v.png|lapas 60 
Armorial bellenville folio 67.jpg|lapas 67
Armorial bellenville folio 67v.jpg|lapas 67 (kita pusė)
Armorial bellenville folio 68v.jpg|lapas 68 
Armorial bellenville folio 72.jpg|lapas 72


## Literatūra

* L'armorial Bellenville, publ. par Michel Pastoureau et Michel Popoff ; avec la collab. de Christophe Vellet, Lathuile : Éd. du Gui, 2004.
* Léon Jéquier, « l'armorial Bellenville », dans Les cahiers d'héraldique, tome V, Paris, le Léopard d'or, 1983.

## Nuorodos
*  Prancūzijos Nacionalinės bibliotekos resursai elektroniniame formate. Belenvilio herbynas.
Palūkšnė

**Palūkšnė** – ežeras Lietuvoje, Ignalinos rajone, 3 km į šiaurės rytus nuo Ignalinos, Vidiškių miške. Ežero ilgis iš šiaurės į pietus – 0,28 km, plotis – iki 0,13 km. Altitudė 172,6 m. Krantai žemi, plačiai užpelkėję, tik pietvakarinis krantas aukštesnis ir sausas. Ežerą supa ~ 4 ha dydžio pelkė. Pietinėje dalyje iš vakarų pusės giliai įsiterpia užpelkėjęs pusiasalis. Šiaurėje įteka upeliukas iš netoliese telkšančio Ežerėlio ežero. Prie ežero įsikūrusi dalis Ažušilės kaimo. Ežeras nenutekantis, priklauso Dringio ežero intako Palaukinio baseinui.

## Šaltiniai
AS Béziers (2007)

**Avenir Sportif Béziers**, trumpiau **AS Béziers** – Prancūzijos futbolo klubas iš Bezjės.

## Istorija

2007 m. susijungė AS Saint-Chinian, FC Béziers Méditerranée ir Béziers-Méditerranée Football Cheminots klubai ir radosi naujas klubas.

## Pasiekimai
;  **[[Ligue 2]]:**
* Devynioliktoji vieta: 2018–2019 m.

## Sezonai
; Pastarųjų metų sezonai

## Spalvinė gama

## Garsesni žaidėjai
; Futbolininkai, atstovavę nacionalinei rinktinei
*  nežinoma

; Užsieniečiai
*  Ousmane Sidibé, gynėjas;
*  Fayçal Rherras, gynėjas;
*  Simon Gbegnon, atraminis saugas;
*  Mehdi Mostefa, atraminis saugas;
*  Emmanuel Banda, saugas;
*  Aboubakary Kanté, puolėjas;
*  Alexandre Ramalingom, puolėjas;
*  Dorian Bertrand, saugas;
*  Ibrahim Sissoko, puolėjas;
*  Ahoueke Denkey, puolėjas;

## Išnašos

## Nuorodos
* SOCCERWAY
* Transfermarkt
Norviliškių kaimo kapinės

**Norviliškių kapinės** – veikiančios kapinės, esančios Pilies g. Norviliškių kaime, Dieveniškių seniūnijoje, Šalčininkų rajone, 12 km į rytus nuo Dieveniškių.

Norviliškių kapinės yra Šalčininkų rajono savivaldybės dalyje, kuri į Baltarusiją įsiterpusi beveik 30 km ir apima 207 km² plotą. Prie pat kapinių driekiasi Baltarusijos–Lietuvos valstybinė siena, t. y. metalinė tvora su vielos rezginiais. Yra pasienio stulpeliai, taip pat įspėjamieji ženklai.

Norviliškių kapinės užima 1,9406 ha plotą. Jose palaidota tiek Lietuvos, tiek Baltarusijos gyventojų. Valstybės siena kapinių aplankymui atveriama tik keliskart per metus – didžiųjų katalikų švenčių metu ir per Vėlines.

Sekmadieniais galima išvysti unikalų reginį: iš bažnyčios per šv. Mišias išėjęs kunigas su patarnautoju išilgai kapinių tvoros eina apie šimtą metrų ir sustoja. Priešais – pasienio stulpai ir metalinė tvora, už kurios jau Baltarusija. Anapus tvoros – žilagalviai žmonės, laukiantys kunigo palaiminimo, nes savos bažnyčios neturi. Kiekvieną sekmadienį dalis Norviliškių parapijos tikinčiųjų būtent taip dalyvauja šv. Mišiose. 

## Kapinių paminklai
Bent keliolika iš vietiniuose laukuose surinktų granito riedulių iškaltų paminklų puošia ne tik kryžiai, Nukryžiuotojo figūrėlės, bet ir iškalti baltakočiai, rudakepuriai baravykai. 
Kapinės iš dalies aptvertos medine tvorele.

## Galerija

Norviliškių kaimo kapinės 2.jpg|Norviliškių kaimo kapinių antkapiniai paminklai
Norviliškių kaimo kapinės 3.jpg|Norviliškių kaimo kapinių antkapiniai paminklai
Norviliškių kaimo kapinės 4.jpg|Norviliškių kaimo kapinių antkapiniai paminklai
Norviliškių kaimo kapinės 5.jpg|Norviliškių kaimo kapinių antkapiniai paminklai
Norviliškių kaimo kapinės 6.jpg|Norviliškių kaimo kapinių antkapiniai paminklai


## Šaltiniai

## Literatūra

Eglė Digrytė. Siena su Baltarusija: perskelti kaimai ir gyvenimai https://www.15min.lt/naujiena/aktualu/lietuva/siena-su-baltarusija-perskelti-kaimai-ir-gyvenimai-56-263586?copied
Martin Behaim

**Martinas Behaimas** (1459 m. spalio 6 d. – 1507 m. liepos 29 d.) – Niurnbergo audinių pirklys, geografas. Sukūrė seniausią žinomą gaublį. 

1480 m. atvyko į Lisaboną ir ten gyveno kelerius metus. Nežinoma ar iš tiesų dalyvavo portugalų ekspedicijose į vakarų Afriką, kaip pats minėjo, tačiau tiesa, kad tuoj po atvykimo į Lisaboną jis buvo pakviestas į Matematikų draugiją (*Junta dos Mathematicas*) – portugalų laivavedžių ir kosmografų draugiją, kuri turėjo rasti būdą, kaip panaudoti saulės judėjimo stebėjimus kuo tikslesnei platumai apskaičiuoti. 1490 m. Sugrįžo į Niurnbergą ir ten gavo užsakymą pagaminti didįjį gaublį. Behaimo gaublį užbaigė po dvejų metų.

## Šaltiniai
* Jeremy Harwood. Pasaulis žemėlapiuose. 100 žemėlapių, pakeitusių pasaulį. Vilnius: Mūsų knyga, 2008. ISBN 9789955142577
Fulfillingness' First Finale

**„Fulfillingness' First Finale“** – 1974 m. išleistas septynioliktasis studijinis amerikiečių dainininko Stevie Wonder albumas. Tai albumas, laikomas vienu iš Stivio "klasikinio periodo" kūrybos.Anot „Billboard“ žurnalo, tai pirmasis Stivio studijinis albumas, kuriam pavyko pasiekti pop albumų viršūnes, kur jis išbuvo dvi savaites. 

## Dainų sąrašas
Visas dainas parašė Stevie Wonder, išskyrus kur pažymėta.

**Pirmoji pusė**

# „Smile Please“ – 3:28
# „Heaven Is 10 Zillion Light Years Away“ – 5:02
# „Too Shy to Say“ – 3:29
# „Boogie On Reggae Woman“ – 4:56
# „Creepin'“ – 4:22

**Antroji pusė**

# „You Haven't Done Nothin'“ – 3:23
# „It Ain't No Use“ – 4:01
# „They Won't Go When I Go“ (Wonder, Yvonne Wright) – 5:58
# „Bird of Beauty“ – 3:48
# „Please Don't Go“ – 4:07

## Šaltiniai
Kantino planisfera

**Kantino planisfera** () arba **Kantino pasaulio žemėlapis** – seniausias (sukurtas 1502 m.) išlikęs žemėlapis, kuriame pažymėti portugalų geografiniai atradimai rytuose ir vakaruose bei Tordesiljo sutarties riba. 

Žemėlapio vakaruose yra pažymėta dalis tuo metu žinomos Brazilijos. Šios žemės krantuose pavaizduotos Portugalijos vėliavos, papūgos, vešlūs medžiai. Afrikos ir Indijos krantai pažymėti nepaprastai tiksliai, nors Vaskas da Gama vos prieš 5 metus tebuvo atradęs jūrų kelią į Indiją. Indija nupiešta kaip smailėjantis trikampis, o jos vakarinėje pakrantėje – nemažai miestų su išsamiais jų turtų aprašymais.

## Pavadinimo kilmė

Portugalai planavo slėpti  svarbią naują geografinę informaciją, tačiau 1502 m. Feraros kunigaikščio Ercole I d'Este paskirtas diplomatinis patikėtinis Albertas Kantinas užsakė nežinomam portugalų kartografui ar dailininkui slaptai nukopijuoti žemėlapį ir jį nelegaliai išvežė iš Lisabonos į Italiją. Žemėlapio originalas dingo, o Alberto Kantino vardu pavadinta kopija yra iki šiol išlikęs egzempliorius.

## Bibliografija

* Jeremy Harwood. Pasaulis žemėlapiuose. 100 žemėlapių, pakeitusių pasaulį. Vilnius: Mūsų knyga, 2008. 192 p., iliustr., žml. ISBN 978-9955-14-257-7.

## Nuorodos

*Carta del Cantino , *Biblioteca Estense*, Modena
*Carta del Cantino, *Bibliothèque et Archives nationales du Québec*
Klemen Bolha

**Klemenas Bolha** (; g. 1993 m. kovo 19 d.) – Slovėnijos futbolininkas, gynėjas. Buvęs Vilniaus „Žalgirio“ narys.

## Karjera
Karjeros pradžioje atstovavo NK Rudar Velenje ir NK Šmartno 1928 klubams gimtinėje.

2019 m. birželio mėn. tapo Vilniaus „Žalgirio“ nariu. 2019 m. A lygoje sužaidė 16 rungtynių. 2020 m. vos penkias.

2021 m. karjerą tęsė Slovėnijoje, kur atstovavo NK Aluminij.

2022 m. vasarą persikėlė į FK Napredak Kruševac (Serbija).

Nuo 2023 m. vasaros rungtyniavo 1. FC Leibnitz (Austrija).

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
; su FK Žalgiris
* **[[A lyga]]** 
: čempionas: 2020;
: vicečempionas: 2019
* **Supertaurė**: 2020

## Išnašos

## Nuorodos
* Transfermarkt
* lietuvosfutbolas.lt
* Globalsportsarchive
* fkzalgiris.lt svetainė
Behaimo gaublys

**Behaimo gaublys** – apie 1492 m. Martino Behaimo sukurtas seniausias žinomas gaublys. Šiam gaubliui padaryti prireikė daugiau nei dvejų metų ir tapytojų bei kitų amatininkų pagalbos.

Behaimo kūrinys pateikia milžinišką informacijos kiekį: net 1100 vietovardžių, daug vėliavų, herbų ir valdovų paveikslų. Gaublys padailintas laivų, jūrų gyvūnų ir fantastinių būtybių piešiniais. Behaimas daugiausiai naudojosi Ptolemėjaus, Marko Polo informacija, taip pat gerai žinojo apie portugalų keliones palei vakarinius ir pietinius Afrikos krantus. 

Šiame gaublyje Afrika vaizduojama jau ne kaip vientisas žemės plotas, besidriekiantis iki Azijos. Jame panaudotos neseniai kapitono Bartolomėjaus Diaso kelionėje atrastos žinios, kad apiplaukus piečiausią Afrikos tašką galima patekti į atvirą Indijos vandenyną.

Behaimas aprašė ir prekybinius paaiškinimus (pavyzdžiui, kur geriausi prieskoniai ir kitus). Jie pradėjo ir skatino tarpžemyninės prekybos apraiškas.

## Šaltiniai

* Jeremy Harwood. Pasaulis žemėlapiuose. 100 žemėlapių, pakeitusių pasaulį. Vilnius: Mūsų knyga, 2008. ISBN 9789955142577
Ümraniyespor

**Ümraniyespor** – Turkijos futbolo klubas iš Stambulo dalies, vadinamos Umarnije (). 

## Istorija
Klubo ištakos siekia 1938 m. Rungtyniavo Pirmoje lygoje *(TFF 1. Lig)*. 2021–2022 m. sezone liko antroje vietoje ir po sezono buvo perkelti į Superlygą.

2022–2023 m. sezone rungtyniavo Superlygoje. Galutinėje ekipų rikiuotėje liko septynioliktoje vietoje ir po sezono buvo perkelti į žemesnį divizioną.

## Pasiekimai
* 2018–2019 m. taurės pusfinalis;

## Sezonai

|}

## Išnašos

## Nuorodos
* Oficiali klubo svetainė
* facebook paskyra
* FLASHSCORE
* Globalsportsarchive
Lietuvos dizaino forumas

**Lietuvos dizaino forumas** – asociacija, vienijanti fizinius ir juridinius asmenis, suinteresuotus vystyti bendradarbiavimą su valstybės institucijomis, spręsti aktualius klausimus, plėtoti dizaino sklaidą Lietuvoje ir užsienyje. Tarp svarbiausių projektų – kasmet organizuojamas festivalis „Dizaino savaitė“, nacionalinis konkursas „Geras dizainas“ bei keliaujančių lietuviško dizaino ekspozicijų ciklas „Design Lithuania“.

Deleguoja vieną narį į Lietuvos dizaino tarybą.

## Istorija
Lietuvos dizaino forumą 2006 m. pavasarį įsteigė ir pirmaisiais nariais tapo žinomi šalyje šios srities profesionalai: interjero, dizaino ir architektūros žurnalo „Centras“ leidėjas Vytautas Gurevičius, dizaineris, „Contra dizaino namų“ vadovas Nauris Kalinauskas bei dizaino publicistas Marius Dirgėla.

## Pagrindinės veiklos
Skirtingai nuo kitų asociacijų, Lietuvos dizaino forumo pagrindinis tikslas iki šiol nebuvo susijęs su dizainerių subūrimu į formalią struktūrą. Veikla nukreipta daugiausia į dizaino propagavimą Lietuvoje ir Lietuvos dizainerių darbų pristatymą užsienyje.

### Konkursas „Geras dizainas“

2012 m. asociacija inicijavo konkursą „Geras dizainas“, kurio tikslas – pristatyti visuomenei inovatyvius, kokybiškus naujus gaminius, profesionalius Lietuvos ir užsienio dizainerius ir motyvuoti šalies verslininkus naudotis dizainerių paslaugomis nuo pat produkto vystymo ciklo pradžios. Paraiškas konkursui gali teikti Lietuvoje dirbantys dizaineriai (bet kurios šalies piliečiai) bei Lietuvoje veikiančios įmonės. Laimėtojams suteikiama teisė naudoti ženklą „Geras dizainas“. Konkursą nuo 2013 m. remia LR Kultūros ministerija. 2014 m. asociacija „Lietuvos dizaino forumas” išleido 2012-2014 metų konkurso „Geras dizainas” nugalėtojų katalogą. Leidinys dalinai finansuotas Lietuvos kultūros tarybos lėšomis.
### Dizaino savaitė

Nuo 2006 m. kasmet organizuoja festivalį „Dizaino savaitė“, kurio tikslas – supažindinti specialistus ir visuomenę su naujausiais dizainerių darbais ir kūryba, parodyti geriausius garsių pasaulio gamintojų dizaino objektus, atkreipti dėmesį į dizaino sukuriamą pridėtinę vertę. 2014 m. šis renginys vyko 5 Lietuvos miestuose (Vilniuje, Kaune, Telšiuose, Klaipėdoje ir Šiauliuose).

### Dizaino aukcionas

2019 m. gegužės 8-10 d. kartu Vilniaus aukcionu surengė pirmąjį lietuviško dizaino aukcioną. 

## Šaltiniai
Bennie and the Jets

**„Bennie and the Jets“** (taip pat kartais vadinama **„Benny & the Jets“**) – daina, kurią parašė Elton John ir Bernie Taupin. Pirmiausiai įrašas pasirodė „Goodbye Yellow Brick Road“ (1973) albume. Ši daina tapo viena populiariausia Eltono Džono atliekamų dainų repertuare, įskaitant ir per pasirodymą „Live Aid“. 

Iš pradžių Eltonas buvo nusistatęs prieš dainos išleidimą kaip singlą, tikėdamas, kad viskas bus nesėkminga, tačiau radijas *CKLW* Vindsore (Ontaryje) pradėjo aktyviai leisti šią dainą, kol Detroito pardavimuose pasiekė 1-ą vietą. Amerikoje ši daina 1974 m. tapo auksine, 1995 m. platinine. Jau nuo 2018 yra multi-platininė. 

Daina yra apie išgalvotą grupę, kuria pasakotojas/autorius žavisi. Per interviu Taupinas yra atskleidęs, jog tai yra satyra apie aštuntojo dešimtmečio muzikos industriją.  

## Kūrėjai

* Elton John – pianinas, Farfisa vargonai, vokalai
* Davey Johnstone – akustinė ir elektrinė gitara
* Dee Murray – bosinė gitara
* Nigel Olsson – būgnai

## Šaltiniai
Pasėkys

**Pasėkys** – ežerėlis Lietuvoje, Ignalinos rajone, 2,5 km į pietryčius nuo Ginučių, 0,4 km į rytus nuo Asėko ežero, Linkmenų miške. Ežero ilgis iš pietvakarių į šiaurės rytus – 0,1 km, plotis – iki 0,04 km. Altitudė 142,3 m. Krantai žemi, ištisai apaugę medžiais. Ežerėlis nenutekantis, priklauso Asėko ežero baseinui (Žeimenos upės baseinas).

## Šaltiniai
Pašušvio dvaras (Grinkiškis)

**Pašušvio dvaro sodyba** stovi Balandiškio kaime, šalia Pašušvio, Grinkiškio sen., Radviliškio rajone, dešiniajame Šušvės krante, šalia kelio . Išlikę dvaro sodybos pastatai, kitų pastatų fragmentai, parko teritorijos želdiniai, vandens telkiniai ir susisiekimo trasų sistema. Rūmų pastate gyvenama.

Nuo 1992 m. sodyba įrašyta į Kultūros vertybių registrą . Tai regioninės reikšmės kultūros paveldo objektas, kurio vertingosioms savybėms priskiriama archeologija (lemia reikšmingumą), architektūra (lemia reikšmingumą, reta), kraštovaizdis, želdynai (lemia reikšmingumą, reti). Dvaro sodybos kompleksui, be rūmų, priklauso du svirnai ir parkas. Teritorija užima 124 703 m² plotą

## Istorija

XVI a. viduryje Pašušvio dvarą valdė karaliaus maršalka Mykolas Mitkevičius Šimkevičius Pašušvietis. 1587 m. dvaro savininke minima M. Mitkevičiaus sesuo, Rietavo seniūno Morkaus Vnučkos našlė Sofija Mitkevičiūtė-Vnučkienė. XVIII a. II pusėje dvaras priklausė Kazimierui Burbai. XX a. pradžioje dvarą valdė Antanas Burba. 1923 m. dvaro savininku minimas Česlovas Puzinas, vėliau - Juozas Daugvilavičius Navickis. 1926-1933 m. dvaras priklausė Antanui ir Stanislavai Navickiams. XX a. 4-ajame dešimtmetyje dvaro savininku buvo Antanas Morkus.

## Architektūra

Dvaro rūmų pastatas kompaktinis, stačiakampio plano, dviejų aukštų, su valminiu ir pusvalminiu stogu bei pastoge, rūsiu. Išlikę svirnai. Vienas jų stovi ūkiniame kieme, priešais akmenų mūro magaziną. Jis dviejų aukštų, su nedideliu priesvirniu, stogas anksčiau buvo pusiau valminis, dabar – dvišlaitis. 

Sodybos parkas mišrus, su geometrinio ir peizažinio parko kompozicijos bruožais,  klevų ir liepų alėja, vedančia nuo centrinės dalies palei Šušvės krantą link terasomis suformuoto upelio šlaito.

## Šaltiniai

## Nuorodos

* Sąrašas:Lietuvos dvarai 
* Pašušvio dvaro svirnas (*architektūros objektai*)
Azerbaidžano nacionalinė enciklopedija

**Azerbaidžano nacionalinė enciklopedija** () – visuotinė enciklopedija azerbaidžaniečių kalba, leidžiama nuo 2007 m. Enciklopediją leidžia mokslinis centras „Azerbaidžano nacionalinė enciklopedija“, pavaldus Azerbaidžano nacionalinei mokslų akademijai. Spausdina spaustuvė „Şərq-Qərb“, įsikūrusi Baku senamiestyje. Vyriausiasis redaktorius – Mahmudas Kerimovas (*Mahmud Kərimov*).

Nors visuotinę enciklopediją azerbaidžaniečių kalba norėta išleisti jau XX a. 4-ajame dešimtmetyje, to padaryti nepavyko. Vėliau šaliai atsidūrus TSRS, 1976–1987 m. išleista 10-ies tomų Azerbaidžanietiškoji tarybinė enciklopedija. 2000 m. pradėti paruošiamieji darbai naujos enciklopedijos leidybai. 2007 m. išleista pirmoji enciklopedija, aprašanti Azerbaidžaną, o 2009 m. pasirodė pirmasis standartinės numeruotės tomas. Visi tomai leidžiami 25 tūkst. egzempliorių tiražu. Tikimasi parengti 20 tomų.

## Serija
* *Azərbaycan* – 2007 m. (+ rusiškas ir vokiškas vertimai)
* *A – Argelander* – 2009 m.
* *Argentina – Babilik* – 2010 m.
* *Babilistan – Bəzirxana* – 2011 m.
* *Bəzirxana – Brünel* – 2013 m.
* *Büssel – Çimli-podzol torpaqlar* – 2014 m.
* *Çin – Dərk* – 2015 m.

## Šaltiniai
Innervisions

**„Innervisions“** – šešioliktasis studijinis amerikiečių atlikėjo Stevie Wonder albumas, išleistas 1973 m. rugpjūčio 3 d. kompanijos „Tamla“, priklausančios „Motown Records“. Laikomas vienu geriausiu tarp Stivio albumų, priklauso jo "klasikinei erai". Devynios albumo dainos apima įvairias temas bei problemas: nuo narkotikų priklausomybės dainoje „Too Hig“ bei rasinės nelygybės „Living for the City“ iki meilės baladžių, tokiose dainose kaip „All in Love Is Fair“ ir „Golden Lady“. Paskutinė albumo daina „He's Misstra Know-It-All“ reiškia pasipiktinimą tuometiniu JAV prezidentu Ričardu Niksonu, vėliau daina, liečianti tą pačią temą buvo ir „You Haven't Done Nothin“, išleista kitais metais.

„Billboard“ albumų pardavimų sąraše 1973 m. rugpjūčio 18 d. albumas debiutavo 85-oje vietoje, tačiau per savaitę jau pakilo į 22-ą vietą, po ko jis toliau kopė į aukštumas, galų gale pasiekęs 4-tą vietą tų pačių metų rugsėjo 15 d. Kaip ir daugelio Stivio albumų, Innervisions dainų tekstai bei kompozicijos buvo kurtos jo paties, įskaitant ir prodiusavimą. Įrašinėjant daug kur naudotas ARP sintezatorius – šis instrumentas buvo plačiai paplitęs tarp ano meto muzikantų, kadangi juo buvo galima sukurti įvairius garsų derinius bei aplinką. Wonder'is buvo pirmasis juodaodis atlikėjas, pradėjęs eksperimentuoti šia technologija tokiu plačiu mastu; pats albumas padarė daug įtakos ateities juodaodžių muzikos komercijai. 

1974 m. albumas laimėjo du Grammy apdovanojimus už "Metų albumą" ir "Geriausiai parengtą ne klasikinės muzikos įrašą". O daina „Living for the City“ laimėjo apdovanojimą už "Geriausią R&B dainą". Per laiką Innervisions buvo tiek fanų, tiek kritikų ir kolegų pripažintas vienų geriausių Stivio albumų. 2003 m. žurnalas „Rolling Stone“ suteikė 23-ią vietą 500 visų laikų geriausių albumų sąraše, o knygos versijoje 2012 m. davė 24-tą vietą. Beje, „Living for the City“ buvo vienas pirmiausių soulo muzikos kūrinių, nukreiptas prieš sisteminį rasizmą, be to dainoje naudojami įvairūs gatvės, eismo, sirenų ir balsų garsai. 

## Dainų sąrašas
Visas dainas parašė Stevie Wonder.

#### Pirmoji pusė

# „Too High“ – 4:36
# „Visions“ – 5:23
# „Living for the City“ – 7:22
# „Golden Lady“ – 4:40

#### Antroji pusė

# „Higher Ground“ – 3:42
# „All in Love Is Fair“ – 3:41
# „Don't You Worry 'bout a Thing“ – 4:44
# „He's Misstra Know-It-All“ – 5:35

## Singlai

## Šaltiniai
Theatrum orbis terrarum

**Theatrum orbis terrarum** – atlasas, kurį sudarė Abraham Ortelius 1570 m. iš 70 žemėlapių, atspausdintų 53 lapuose. Atlasas išleistas Antverpene ir laikomas pirmuoju moderniu atlasu su tokio paties dydžio žemėlapiais ir tuo metu atrastų pasaulio kraštų aptarimu.

## Istorija

„Theatrum orbis terrarum“ vos pasirodęs sulaukė komercinės sėkmės. Tai lėmė ne vien A. Ortelijaus apsukrumas, bet ir atlaso žemėlapių kokybė. Kartografas rėmėsi tik geriausiais žemėlapiais ir patikimais šaltiniais. Praėjus keleriems metams nuo pasirodymo jau buvo išverstas į didžiąsias Europos kalbas. Iš viso atlasas perleistas 34 kartus, tarp jų 21 laida pasirodė dar autoriui esant gyvam. Kiekvienas leidimas buvo papildomas naujais žemėlapiais. 1612 m. Italijoje išleistoje laidoje buvo dvigubai daugiau žemėlapių pirmojoje 1570 m. versijoje.

## Aprašymas

Visi atlaso žemėlapiai yra sudaryti kitų kartografų. Atlasas prasideda viso pasaulio, o po jo atlasą sudaro visų žemynų (išskyrus tuo metu neatrastą Antarktidą) žemėlapiai. Europos žemėlapis labai panašus į 1554 m. sukurtą G. Merkatoriaus. Tačiau daugėjant žinių apie Naująjį pasaulį pakeistas kitu. Pietų Amerikos vakarų pakrantės linija netiksli, o Ramiajame vandenyne išgalvotas netikras žemynas. Tačiau Šiaurės Amerika nubraižyta taip, kaip ir gerokai vėlesniuose žemėlapiuose. Florida, kitaip nei anksčiau, sudaro pusiasalį.

Atlase pavaizduota ir ATR teritorija – čia Lenkijos ir Lietuvos žemėlapis pateiktas pagal V. Grodeckį.

## Bibliografija

* Jeremy Harwood. Pasaulis žemėlapiuose. 100 žemėlapių, pakeitusių pasaulį. Vilnius: Mūsų knyga, 2008. 192 p., iliustr., žml. ISBN 978-9955-14-257-7.
Volvo V50

**Volvo V50** – mažas šeimos automobilis – antros kartos Volvo S40 universalo versija, gaminamas Gente, Pretorijoje bei Malaizijoje ir parduodamas bendrovės „Volvo Cars“ 2004–2012 m. ir nuo 2019 m.

## Varikliai
Prieš 30 metų vokiečių automobilių gamintojas „Volkswagen" siurblio ir purkštuko sistemos pagrindu sukūrė naują TDI dyzelinį variklį. Pagrindiniai jos privalumai – mažos kuro sąnaudos ir galingumą užtikrinantis didesnis sukimo momentas.

TDI variklių privalumai: gerokai didesnis degalų įpurškimo slėgis nei kitų sistemų (TDI – 2050 barų, „Common Rail" – 1350 barų); dėl degalų purkštuko ir siurblio jungties galima tiksliai valdyti įpurškimą, pasiekiamas didesnis sukimo momentas, gerėja variklio elastingumas; dėl tikslaus pirminio įpurškimo gerokai sumažėja triukšmas degant kurui ir maksimaliai sumažėja išmetamųjų dujų azoto oksidų.

Tai didžiausio naudingumo koeficiento tarp visų dyzelinių degalų įpurškimo sistemų ir veiksmingiausi šios klasės varikliai pagal degalų sąnaudas.

**2D 136 PS (100 kW; 134 hp)**
Tai yra Peugeot/Citroen gaminys, kuris buvo panaudotas ir Volvo markes automobiliuose, tokiose modeliuose kaip S40II, V50, C30, V70III bei S80II. Varikliai skirstomi į du tipus – nuo 2004 iki 2006 m. gamybos su EURO3 ekologijos reikalavimais, bei nuo 2006 m. – su EURO4 ekologijos reikalavimais. Pastarajame variklyje jau buvo naudojamas kietųjų dalelių filtras (kitaip tariant – DPF arba FAP). Į visus variklius yra pilama sintetine alyva, su rekomenduojamu klampumu 5w30, ir Citroen/Peugeot leidimas. Ilgalaikiam naudojimui, 20 000 km.

## Išnašos
Taleris (reikšmės)

**Taleris** (, , ) – daugiareikšmis terminas:

* Taleris - Europos šalių moneta, 1525–1907 m. kaldinta iš sidabro.
* Pustaleris – LDK sidabrinė bandomoji moneta, nukalta 1564 m.
* Taleris (ATR) – ATR piniginis vienetas ir sidabrinė moneta, naudota nuo 1533 m.
* Joachimo taleris – Čekijos sidabrinė moneta, pradėta kaldinti 1520 m.
* Konvencinis taleris – standartinė sidabrinė Šventosios Romos imperijos moneta, išleista 1754 m.
* Bankotaleris – 1765 m. kaldinta  Prūsijos sidabrinė moneta ir Berlyno karališkojo banko piniginis skaičiavimo vienetas.
* Prūsijos taleris – Prūsijos piniginis vienetas iki 1857 m.
* Baltarusijos taleris – XX a. pab. siūlytas Baltarusijos piniginio vieneto pavadinimas.
* Marijos Terezos taleris – nukaltas 1741 m., dedikuotas imperatorienei Marijai Teresei, naudota kaip prekybinė valiuta.
* Liūto taleris – Nyderlandų XVI–XVIII a. sidabrinė moneta, pradėta kaldinti 1575 m. Olandijos provincijoje (žr. leuvendalderis). 
* Reichstaleris – standartinė Šventosios Romos imperijos talerio moneta, įvesta 1566 m.
* Kronentaleris – sidabro moneta, pradėta kaldinti Austrijos Nyderlanduose, įvesta 1755 m.

Įvairūs:

* *Muštas taleris* ()
San Pedro Garsa Garsija

**San Pedro Garsa Garsija** (), dažniausiai vadinamas ***San Pedru*** arba ***Garsa Garsija*** – miestas šiaurės vakarų Meksikoje, Nuevo Leone, Rytų Siera Madrės priekalnėse, pietvakarinis Monterėjaus priemiestis. Nuo šio didmiesčio Garsa Garsiją skiria Santa Katarinos upė, per kurią nutiestas Vienybės tiltas (*Puente de la Unidad*). Pro miestą eina Monterėjaus–Saltiljo plentas.

Tai daugiausia „miegamasis“ Monterėjaus priemiestis. Vystoma maisto (žemės ūkio produktų perdirbimo) pramonė, apylinkėse auginami javai, daržovės, medvilnė, veisiami galvijai. Yra daugelio svarbių Monterėjaus pramonės įmonių būstinės. Veikia muziejus, planetariumas. San Pedro Garsa Garsijoje yra įsikūręs Monterėjaus universitetas. Tuojau šalia miesto kyla Siera Madrės kalnai (ryškiausias kalnas – Čipinkė), įtraukti į Monterėjaus viršukalnių nacionalinį parką.

## Istorija
XVI a. pabaigoje dabartinio miesto vietoje įsteigtas San Pedro de los Nogaleso ūkis. 1882 m. gyvenvietei suteiktas miestelio titulas, ji pervadinta Nuevo Leono gubernatoriaus Chenaro Garsos Garsijos garbei. Miestas išaugo XX a. vid., plečiantis Monterėjui.

## Šaltiniai
Gvaimasas

**Gvaimasas** () – miestas šiaurės vakarų Meksikoje, Sonoros valstijoje, Kalifornijos įlankos pakrantėje, Sonoros dykumos pakraštyje, 117 km į pietus nuo Hermosiljo. Pro miestą eina Meksiko–Nogaleso geležinkelis ir plentas. Yra tarptautinis oro uostas, prekybos ir žvejybos uostas (daugiausia gaudomos krevetės), veikia keltas į Kalifornijos pusiasalį (Santa Rosaliją). Vystoma metalo apdirbimo, chemijos (mineralinių trąšų), maisto (daugiausia žuvų) pramonė. Gvaimasas yra svarbus pajūrio kurortas, pasižymintis smėlėtais paplūdimiais ir saulėtais orais. Veikia universitetas, technologijų institutas, kultūros namai. Kasmet per pelenų dieną prasideda spalvingas karnavalas.

## Istorija
1539 m. Gvaimaso įlanką pasiekė Fransisko de Uljoa ekspedicija. XVII a. pr. jakių žemėse ėmė kurtis jėzuitų misijos. 1767 m. Gvaimase ispanai pastatė kelias tvirtoves, iš kurių kariavo prieš pimus ir serius. XIX a. pr. Gvaimase ėmė kurtis naujakuriai, pastatytas uostas. 1847–1848 m. miestą buvo užėmę amerikiečiai. 1854 m. uostą bandė užimti prancūzų filibusteris Gastonas de Bulbonas. 1865–1866 m. čia buvo įsitvirtinęs prancūzų laivynas. XX a. vid. išaugo pramoninė uosto reikšmė.

## Šaltiniai
Taleris

**Taleris** (, , ) – Europos šalių moneta, 1525–1907 m. kaldinta iš sidabro. Pavadinimas kilęs nuo Joachimo talerio. Čekijos karalystėje, Joachimstalyje (, dab. Jachimove), 1520 m. buvo pradėtos kaldinti sidabrinės *joachimstalerių* monetos, vėliau vadintos tiesiog taleriais. Monetose buvo pavaizduoti šv. Joachimas ir Bohemijos herbo liūtas. Jų masė buvo 24–32 g, praba – 750–937.

Su talerio vardu siejami doleriai, Samoa talos, Slovėnijos tolarai. Olandų *dalderiai* taip pat buvo su liūto atvaizdu, kuris suteikė jiems leuvendalderio vardą („liūto taleris“). Su leuvendalderio santrumpa siejamos bent trys dabartinės Balkanų valiutos, Rumunijos ir Moldovos lėjos, Bulgarijos levai.

## Talerių apyvarta

Pirmieji taleriai Lenkijoje pradėti kaldinti 1533 m. pagal tuo metu Europoje kursavusį Bohemijos *joachimstalerį* (šio sidabro kiekis buvo 27,2 g). LDK taleriai pradėti kaldinti 1547 m. Reguliari talerių kalyba Abiejų Tautų Respublikoje prasidėjo po Stepono Batoro piniginių reformų. XVIII a. viduryje taleris ATR buvo viena iš pagrindinių atsiskaitymo monetų. Taleris 1814 m. pradėtas kaldinti Varšuvos kunigaikštystėje.

Rusijos imperijoje XVII a. pasirodė Europos taleriai, kurie vadinti *jefimkomis* (nuo iškraipyto Joachimo vardo).

Vokietijoje ir Austrijoje taleris prilygo apie 60 (XVI a.), 90 (1623 m.), 120 (1766 m.) kreicerių, 24 sidabriniams grašiams (1766 m., Prūsija). Prekybai su Šiaurės Afrikos ir Vakarų Azijos valstybėmis Austrija ir kitos šalys kaldino Marijos Teresės talerius. Vokietijoje iš apyvartos galutinai išimti 1907 m. 1 taleris prilygintas trims aukso markėms.

Čekijoje taleris prilygo 90 (1618 m.), 675 (1623 m.) kreiceriams.

Livonijoje (užimtoje Švedijos) 1628–1672 m. su pertraukomis kaldintos vieno ir dviejų talerių vertės monetos.

## Šaltiniai

## Nuorodos

* Numizmatų džiaugsmai. Stambiausios sidabrinės Lietuvos – Lenkijos monetos – taleriai
* Eduardas Remecas. Rusijos jefimkos Lietuvoje
Los Močisas

**Los Močisas** () – miestas šiaurės vakarų Meksikoje, Sinaloa valstijoje, Kalifornijos įlankos pakrantėje, į šiaurės vakarus nuo Kuljakano. Per miestą eina Panamerikos plentas (ruožas Meksikas–Nogalesas), plentas ir geležinkelis į Topolobampo uostą, geležinkelis į Čihuahuą, oro uostas. Svarbus žemės ūkio (drėkinamuose laukuose auginami javai, cukranendrės, medvilnė, ryžiai, pomidorai, gėlės) ir gyvulininkystės regiono centras. Vystomas turizmas, žiemos sportas.

## Istorija
1893 m. Los Močisą kaip socialistinę utopiją įkūrė amerikiečiai, vedami Alberto Kimsio Oveno (*Albert Kimsey Owen*). XIX a. pab. įkurtas stambus cukranendrių ūkis ir cukraus fabrikas. 1903 m. miestas pripažintas oficialiai. 1925 m. tapo savivaldybės centru.

## Šaltiniai